text: [{"text_idx": "#000003", "text": "Kanaan dura finfinneen lammi ishi dhiifte alagaa sooraa turte\nkana males bosona ishee barbadaayun, bineensonnii fi simbirroowwan daggala ishees mancaafamuun beekkamaa dha. Bakkeewwan Ulfoon safuu, duudhaa fi aadaa OROMOOf mallattoo bu\u2019uraa turan hora Finfinnee, dhakaa araaraa, gaaddisni Oddaawwaniif bakkeewwan kabajamoo ta\u2019an biroo carraa duula balleessii kanaan kabajaan irraa mulqamee warra soqolattee kanaan soqolamanii salphinaaf saaxilaman."}, {"text_idx": "#000004", "text": "Nyaaphni Minilikiin durfame Goobanatti hidhatee gooticha gullallee ciminaan dura dhaabbate Tufaa Munaa galaafate. Gootonni OROMOO Tufaan durfaman falmiin kabajaa sabaa fi biyya abbaa ittisuuf godhan meeshaa ammayyaa diinni hidhachiifameen caalamee kufaaatin ta\u2019ee booda Finfinnee fi naannoon ishee hundi hin barbadaaye. Dhiignis hin dhangala\u2019e. Finfinneen OROMOOn keessaa buqqaafame nyaaphaan dhuunfatamte. Akkasiin sabni keenya hadhaa gabrummaa har\u2019aa kana jalatti jilbeeffachuuf dirqame."}, {"text_idx": "#000006", "text": "Finfinnee fe\u2019ii saba keenyaatin ala magaalaa guddittii Empire Ethiopia fi Aafrikaa taatee moggaafamte keessa kan diriirfatee jiruu qananii jiraachaa jiru ilmaan nafxanyaati. Masaraan mootummaa kanaa fi waajjirri tokkummaa Aafrikaa kan gidiraa fi gabrummaa uummata keenyaa cimsuuf tajaajilu malee OROMOOf bu\u2019aa tokkolleen qabaachaa hin jiru. Magaalattiin Ulfaan keenya keessaa mancaafame siidaawwan bulgoota lubbuu miliyoonota ilmaan OROMOOtin xabataa turanii kan Minilik kaleessaa fi Mallas har\u2019aa baattee ilkaan baaftee nutti kolfaa jirti. Araddaa kana magaalaa teessuma issaanii gochuuf jecha lafee dhalootaatu safuu fi ooddata tokko malee bakka itti awwaalamee baafamee haraa xurii magaalattii wajjin gatamaa, facaafamaa ture. Har\u2019as kanumatu harkaa qabama."}, {"text_idx": "#000008", "text": "Afaan, aadaa fi amantaa issaa waaqeffannaatti akka dhimma hin baane, akka amantaa ganamaa kan abbootii issaatti bakka du\u2019aa ofiilleen itti awwaallachuu danda\u2019u dhoowwamuutu akka bu\u2019aa badhaadhinaa fi babal\u2019ina misooma guddaatti lakkaa\u2019ameef. Mirga uumamaan dhalli namaa qabaachuu male qabaachaalleen jiru garuu gartuun mootummaa gabroomfataa addatti OROMOO lage mormuu issaatin qofa uummanni OROMOO maqaan adda addaa itti maxxanfamee haidhamuu, dararamuu, akka bineensa daggalaa adamfamee ajjeefamuu fi biyyaarraa boqqifamee otoo baqatuu irbaata Qurxummii ta\u2019uutu akka waan jijjiiramni jireenyaa adda ta\u2019e dhufeefitti alkanii fi guyyaa itti wacamaa jira. Daba kana irratti dammaquun dammaqanii wareegama akka sabaatti badii dugguuggaa sanyii baroota dheeraaf nutti jiru hundeen geeddaruu danda\u2019uuf qophaa\u2019uun dirqama yaroon dhaloota kana gaafachaa jiru ta\u2019uu hubachuun waan har\u2019a ta\u2019uu qabu malee kan boruuf bulu ta\u2019uu hin qabu."}, {"text_idx": "#000009", "text": "Xiyyeeffannaan barruu kanaa seenaa Finfinnee fi miidhaa jiru gabaasuu dhaa miti. Galma jiddu galeessa magaalattii keessatti ijaaramee jiru irraa waa xuquuf malee."}, {"text_idx": "#000010", "text": "Akkam ta\u2019eet galmi guddaan amana ga\u2019u maqaa OROMOOtin sirna mootummaa balaafamaa kanaa jalatti jaaramuu danda\u2019e gaaffiin jedhu ka\u2019uu mala. Deebin issaa kan barruu kana keessatti argamuu danda\u2019u miti. Namuu gama gama issaan itti yaadee waan deebiidha jedhee itti mul\u2019atu tilmaamuutu mala ta\u2019a. Ykn itti gaafatamtoota projaktichaa / qaama / dhimmichi laalu qunnamanii irraa hubachuu feesisa."}, {"text_idx": "#000011", "text": "Maqaan Galma kanaa akkuma mataduree irraa mul\u2019atu Jiddu gala Galma Aadaa OROMOO magaalaa Finfinnee jedhama. Steediyoomii guddicha magaalattiin qabdu fuuldura karaa Lagahaar irraan gara Magganaanyaa dhaqu irratti argama. Bakkichi dur yawattaaddarooch migib maaddaraajjaa / qindoomina / nyaata hoomaa waaraanaa jedhamees beekkama."}, {"text_idx": "#000021", "text": "Jiddu galli galma kanaa karra seensaa fi bahiinsaa 3 qaba. Kan lafoo 1 fi kan konkolaataa 2. Karri seensaa fi baha konkolaataa deebi\u2019ee bakka lamatti hirama."}, {"text_idx": "#000022", "text": "Calaqqeen jiddu gala galma kanaa waan Aadaa OROMOOti. Siidaalee gurgurdoo dhaabbataan ojjatamanii fi jiddugaleeyyii wangoo galmichaa karaa hunda irratti naaanna\u2019anii siidawwantu muldhata."}, {"text_idx": "#000028", "text": "\u00b7 Sirna raawwii duudhaa fi aadaa OROMOO adda addaatu mixed Media jalatti kaa\u2019amee jira"}, {"text_idx": "#000032", "text": "Siidaawwan hawatoo jiddugala kana keessatti hargaman hedduu keessaa kanneen sadarkaa yaa\u2019a Gadaa Umurii dhaan mul\u2019isan caalaatti qalbii nama hatu."}, {"text_idx": "#000039", "text": "Hawatummaa miidhagina issaa qofa otoo hintaane ammayyummaan jaarama sirna Gadaa bilchinaa fi qaroomina dhaloota sirna kana jaaree ragaa bahuuf nama dirqa."}, {"text_idx": "#000040", "text": "Bakki dhaabbata konkolaataa /parking/ jiddu gala kanaa si\u2019a tokkotti konkolaataa 400 keessummeessuu danda\u2019a. Galmi tiyaatira issaa si\u2019a tokkotti nama 900 keessummeessa. Hojiin projaktichaa dibaa halluutu bakka maddee wayiitti hafe malee xumurameera jechuutu danda\u2019ama. Jiddu-galli galma aadaa OROMOO Finfinnee keessaa kun yoo ijaan argan amma barruun hibsuun danda\u2019amu caalaa hawataa fi miidhagaa dha. Ennaa hubatanii yaadan jabinaa fi bilchina dur-durii dhaloota saba kanaa yaachisee imimmaan nama huusisa. Hanqina har\u2019a harkaa nuqabu irrattilleen nama xiiqessa."}, {"text_idx": "#000041", "text": "Hojiin issaa bara Abbaan Duulaa OROMIYAA bulchaa ture calqabame. Akka hojiin galma kanaa hariifatuuf yooxiqqaate torbanitti sa\u2019a tokko deddeebi\u2019ee adeemsa issaa to\u2019achaa hanqina mul\u2019ate irratti furmaataa fi qajeelfama barbaachisu kennuu dhaan Abbaa Duulaa Gammadaa qooda guuddaa xabachuu issaa warri keessa beekan hin dubbatu. Injinaroonni, oggantoonni projaktichaa, hayyoonnii fi maanguddoonni OROMOO akka hujiin galama kanaa waan OROMOO calaqqisu ta\u2019ee raawwatuuf gummaacha guddaa godhaniiru jedhama. Warri dhimma kanarratti gahee guddaa haa ta\u2019uu maddee / xiqqaa / waan humnii fi sadarkaan itti jiran irraa gaafatte gumaachan hundi galata qabu."}, {"text_idx": "#000042", "text": "Akkanumaa ta\u2019ee sodaan uummata keessatti guumgummii huumaa jiru tokkos waan yaaddessaa dha. Galmi kun abbaa fe\u2019een akka fe\u2019eti aajaaramuu yoo waan yaadameef oole amma xiqqaa wayii guddina aadaa OROMOOf waan gumaachu hin dhabu. Shakkiin jiru immoo mootummaan OROMIYAA ammaa kun kan muktar kadir durfamu jechuu dha, fe\u2019iis ta\u2019ee humna kana ojiirra ittiin oolchuu danda\u2019u hin qabu kan jedhu."}, {"text_idx": "#000043", "text": "Kanaaf jecha akka jiddu-galli kun waan yaadameefirra oolee guddina aadaa OROMOOf waa xiqqoo gumaachuu danda\u2019u Median OROMOO fi warri Media irra ojjatan, waliigalli Uummata keenyaa dhiibbaa fi hordoffii barbaachisu gochuu irraa akka of hin qusanne waamicha godhu warri dhimmi kun issaan yaaddesse."}, {"text_idx": "#000044", "text": "Tags Finfinnee galma Handhuura Oromiyaa"}, {"text_idx": "#000056", "text": "Dhaabbanni Itiyoo-telekoom olaantummaa dhalattoota saba tokkoo qofaan kan dhuunftameedha"}]